CELEX: 62014TN0054
Language: fi
Date: 2014-01-23 00:00:00
Title: Asia T-54/14: Kanne 23.1.2014 — Goldfish ym. v. Euroopan komissio

8.3.2014   
            
            
               FI
            
            
               Euroopan unionin virallinen lehti
            
            
               C 71/28
            
         
      Kanne 23.1.2014 — Goldfish ym. v. Euroopan komissio
      (Asia T-54/14)
      (2014/C 71/51)
      Oikeudenkäyntikieli: hollanti
      
         Asianosaiset
      
      
         Kantajat: Goldfish BV (Zoutkamp, Alankomaat), Heiploeg BV (Zoutkamp), Heiploeg Beheer BV (Zoutkamp) Heiploeg Holding BV (Zoutkamp) (edustajat: asianajajat P. Glazener ja B. Winters)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan kantajien osalta annetun päätöksen kokonaan tai osittain
               
            
                  —
               
               
                  kumoamaan kantajille määrätyn sakon tai alentamaan sen määrää
               
            
                  —
               
               
                  määräämään muista tuomioistuimen asianmukaisiksi katsomista toimenpiteistä
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat riitauttavat komission 27.11.2013 antaman päätöksen, joka koskee SEUT 101 mukaista menettelyä (AT.39633 — Katkaravut).
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että SEUT 101 artiklaa ja asetuksen N:o 1/2003 (1) 2 artiklaa on rikottu, koska komissio on käyttänyt salakuuntelutallenteita näyttönä SEUT 101 artiklan rikkomisesta.
               
            
                  2)
               
               
                  Toinen kanneperuste, joka perustuu siihen, että SEUT 101 artiklaa ja asetuksen N:o 1/2003 2 artiklaa on rikottu, koska komissio on käyttänyt salakuuntelutallenteisiin perustuvia muistiinpanoja näyttönä SEUT 101 artiklan rikkomisesta.
               
            
                  3)
               
               
                  Kolmas kanneperuste, joka perustuu siihen, että komissio on lainvastaisesti kieltäytynyt soveltamasta sakkojen määrittämistä koskevien suuntaviivojen (2) 35 kohtaa kieltäytymällä ottamasta huomioon kantajien kykyä maksaa sakkoja.
               
            
         (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).
      
         (2)  Suuntaviivat asetuksen n:o 1/2003 23 artiklan 2 kohdan a alakohdan mukaisesti määrättävien sakkojen laskennasta (EUVL 2006, C 210, s. 2).